Општинска управа општине Чајетина на основу члана 10., а у вези са чланом 29. Закона о процени утицаја на животну средину (''Службени гласник РС'', бр. 135/04 и 36/09) даје следеће

**ОБАВЕШТЕЊЕ**

Носилац пројекта – „Телеком Србија“ а.д. Београд, ул. Таковска 2, 11000 Београд,  МБ: 17162543, ПИБ: 100002887, поднео је захтев за одлучивање о потреби процене утицаја на животну средину ПРОЈЕКТА – радио базна станица **РБС UE108 UEU180 UEL180 UEO180 UEJ180 ЗЛАТИБОР – ТPК**,на катастарској парцели бр. **4469/16** КО Чајетина, улица Спортова бб, у насељеном месту Златибор.

Увид у поднети захтев, односно у податке, обавештења и документацију из захтева носиоца пројекта можете извршити у просторијама Општинске управе Чајетина, улица Александра Карађорђевића бр. 34, канцеларија број 2 (приземље), сваког радног дана од 10,00 до 14,00 часова, у року од 10 дана од дана објављивања овог обавештења.

Рок за достављање мишљења о захтеву носиоца пројекта је 10 дана од дана објављивања овог обавештења. Исто је потребно доставити у **писаном облику** Општинској управи општине Чајетина, Одељењу за привреду и локално економски развој, преко писарнице Општинске управе општине Чајетина, улица Александра Карађорђевића бр. 34 или путем Поште.